Rooigety aan Weskus waargeneem‘n Voorbeeld van rooigety. Foto: Wikipedia “Die departement monitor tans die alge bloei [rooigety] wat aan die Weskus waargeneem is en het wetenskaplikes na die area gestuur om die omvang daarvan te ondersoek,” het Lionel Adendorf, woordvoerder van die departement, gesê. Adendorf het die publiek gewaarsku om nie mossels, oesters en ander skulpvis wat noord van Kaap Columbine gevang is, of daar voorkom, te eet nie. Rooigety ontstaan wanneer alge, wat natuurlik voorkom, buite beheer begin blom en dan gifstowwe afskei wat dodelik is vir visse en ander mariene diere. Die reuklose chemikalieë kan respiratoriese nood, soos hoes en hyging, in mense aanwakker.